Enkarhini lowu mutsundzuxinkulu u tivisile muvileri leswaku leyi hi yona mhaka leyi va nga ta yi tenga no vutisa loko hakunene a vurile hinkwaswo leswi a lava ku swi vula emahlweni ka khoto. Muvileri u hlamurile handle ko kanakana. Mutsundzuxinkulu u nwi tsundzuxile leswaku a nge pfumeleriwi ku boxa timhaka tinwana endzhaku. Muvileri u vurile leswaku wa swi twisisa. Mutsundzuxinkulu u lerisile mulumbetiwa leswaku a suka a yima. U nwi vutisle leswaku xana u xi twile xivilelo xo mangaleriwa ka yena. Mulumbetiwa u pfumerile handle ko kanakana. Mutsundzuxi wosungula u byeriwile leswaku a ya emahlweni na nandzu. Mustndzuxi wosungula u nwi komberile leswaku a hlamula leswi vuriweke hi nsati wa yena? Vuvabyi bya mfukuzana (cancer) byi na vukari ku tlula mavabyi laman'wana. Pfumela kumbe u kaneta mhaka leyi. Hakunene endzhaku ka muti wa ka Mudau a ku nga ri na miti. A ku ri makhwati ntsena. Miseve ya thoci a yi vonaka kwale rihlampfini. Kambe Misaveni a xi titwile timhaka ta thoci. Munhu loyi a hlongorisaka un'wana a lumekile thoci emunyameni a nga khoma muhlongorisiwa hi ku olova. Kungu ra kona i ra ku veka thoci ehenhla ka xan'wanchumu xo tani hi xitshuka ivi u nyandlamela endzhutini wa thoci u ya ka munhu loyi u n'wi hlongorisaka. Yena loko a vona miseve ya thoci yi yimile ka ndzhawu yin'we u ta ehleketa leswaku n'winyi wa thoci u lo yima ka ndzhawu yin'we. Na yena u ta yima ivi a twa hi loko u ku n'wi gi! Leswi swi endlile leswaku Misaveni xi nga yimi, xi kondza xi fika ekule. Xi khandziya henhla ka murhi, wo tlhumanyana.